钦定古今图书集成/明伦汇编/氏族典/第490卷 > 《廖用贤尚友录》 > 向子𬤇
## 钦定古今图书集成/明伦汇编/氏族典/第490卷 > 《廖用贤尚友录》 > 向子𬤇

按《宋史向子𬤇传》：“子𬤇，字伯恭，临江人，敏中元孙，钦
圣宪肃皇后再从侄也。元符三年，以后复辟恩，补假
承奉郎，三迁知戚平县。宣和初，除江淮发运司主管
文字。召对，除淮南转运判官。七年，以直秘阁为京畿
转运副使，迁江淮发运副使。绍兴元年，知广州，以言
者罢。寻起知江州，以徽猷阁直学士知平江府。金使”
议和，将入境，子𬤇不肯拜金诏，忤秦桧意，乃致仕，卒。